Studente nie van hoogverraad aangeklaStudente buite die parlement. Foto: Twitter Brig. Hangwani Mulaudzi, woordvoerder van die Valke, het gesê ses studente is in hegtenis geneem nadat ’n groot groep betogende studente die parlementêre terrein probeer binnedring het. Volgens Mulaudzi is die studente na die Kaapstadse polisiestasie geneem. “Hulle sal Donderdag in die Kaapstadse landdroshof verskyn op aanklag van betreding en oortreding van die Wet op Byeenkomste,” het Mulaudzi gesê. Hy het ’n beroep op die media en sosialemedia-gebruikers gedoen om seker te maak van feite voordat hulle inligting plaas. “Onverantwoordelike beriggewing en bespiegelings het die potensiaal om onnodige geweld aan te vuur.” Chaos het Woensdag by die parlement uitgebreek toe polisiebeamptes met skokgranate op betogende studente losgebrand het. Talle studente en polisiebeamptes is beseer.